
NACRT ZAKONODAVNE REZOLUCIJE EUROPSKOG PARLAMENTA
[bookmark: _Hlk221277797]o Nacrtu odluke Vijeća o sklapanju, u ime Unije, Sporazuma između Europske unije i Kraljevine Norveške o prijenosu podataka iz evidencije podataka o putnicima (PNR) u svrhu sprečavanja, otkrivanja, istrage i kaznenog progona kaznenih djela terorizma i teških kaznenih djela
[bookmark: _Hlk221278502][bookmark: _Hlk221279129](11280/2025 – C10‑0279/2025 – 2025/0145(NLE))
(Suglasnost)
Europski parlament,
–	uzimajući u obzir nacrt odluke Vijeća (11280/2025),
[bookmark: _Hlk221278511]–	uzimajući u obzir Nacrt sporazuma između Europske unije i Kraljevine Norveške o prijenosu podataka iz evidencije podataka o putnicima (PNR) u svrhu sprečavanja, otkrivanja, istrage i kaznenog progona kaznenih djela terorizma i teških kaznenih djela (11281/2025),
–	uzimajući u obzir zahtjev za davanje suglasnosti koji je Vijeće podnijelo u skladu s člankom 16. stavkom 2., člankom 87. stavkom 2. točkom (a) i člankom 218. stavkom 6., drugim podstavkom, točkom (a) Ugovora o funkcioniranju Europske unije (C10‑0279/2025),
–	uzimajući u obzir članak 107. stavke 1. i 4. te članak 117. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A10‑0000/2026),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Kraljevine Norveške.

[bookmark: _Toc222391194]OBRAZLOŽENJE
Cilj je predložene Odluke Vijeća odobriti Sporazum između Europske unije i Kraljevine Norveške o prijenosu podataka iz evidencije podataka o putnicima (PNR) u svrhu sprečavanja, otkrivanja, istrage i kaznenog progona kaznenih djela terorizma i teških kaznenih djela („Sporazum”).

Norveška i države članice EU-a koje su ugovorne stranke Schengenske konvencije imaju zajedničku odgovornost zajamčiti unutarnju sigurnost unutar zajedničkog područja bez nadzora unutarnjih granica, među ostalim razmjenom relevantnih informacija. Evidencija podataka o putnicima (PNR) sadržava informacije koje dostavljaju putnici i koji se prikupljaju tijekom postupka rezervacije i prijave za let te se čuvaju u sustavima rezervacija i kontrole odlazaka zračnih prijevoznika u vlastite komercijalne svrhe. Postojeći sporazumi o obradi podataka iz PNR-a s trećim zemljama pokazali su potencijal za poboljšanje sigurnosti schengenskog područja. Takvim se sporazumima poboljšava sprečavanje i otkrivanje terorizma i teških kaznenih djela, uključujući trgovinu drogom, vatrenim oružjem i ljudima, na vanjskim granicama EU-a te se predviđa pristup utemeljen na riziku i podacima koji države članice mogu upotrebljavati kao kompenzacijsku mjeru za nepostojanje kontrola na unutarnjim granicama schengenskog područja.

Iako se Norveška ne smatra trećom zemljom u skladu s Uredbom 2016/679 („Opća uredba o zaštiti podataka”), taj se pravni okvir ne primjenjuje na obradu osobnih podataka, uključujući podatke iz PNR-a, koju provode norveška tijela za izvršavanje zakonodavstva u svrhu sprečavanja, istrage, otkrivanja ili progona kaznenih djela ili izvršavanja kaznenih sankcija. Istodobno, za Norvešku su obvezujući akti Unije koji predstavljaju razvoj odredaba schengenske pravne stečevine. Međutim, Direktiva (EU) 2016/680 (Direktiva o PNR-u) ne predstavlja razvoj odredaba schengenske pravne stečevine, stoga Norveška ne sudjeluje u provedbi tog pravnog akta.

Prema trenutačnom okviru Norveška ne smije zakonito primati i obrađivati podatke iz PNR-a o letovima koje obavljaju zračni prijevoznici između Unije i Norveške. Stoga je Komisija 6. rujna 2023. preporučila otvaranje pregovora o Sporazumu. Vijeće je 4. ožujka 2024. dalo odobrenje te su pregovori započeli 21. ožujka 2024. Pregovori su službeno zaključeni 9. travnja 2025., a Vijeće je 22. rujna 2025. donijelo Sporazum. Sporazum su u listopadu 2025. potpisali povjerenik Magnus Brunner i državni tajnik Joakim Øren.

Glavna je svrha ovog Sporazuma premostiti sigurnosni jaz koji postoji u schengenskom području i tako omogućiti zračnim prijevoznicima da prenose podatke iz PNR-a Norveškoj i obrnuto. Međutim, prijenos i obrada osobnih podataka, uključujući podatke iz PNR-a, zahtijevaju stroga ograničenja i učinkovite zaštitne mjere. Prema Mišljenju 16/2025 Europskog nadzornika za zaštitu podataka od 24. srpnja 2025. odredbe Sporazuma kojima se uređuje prijenos i obrada podataka iz PNR-a pokazale su se zadovoljavajućima. Komisija je 28. siječnja 2026. obavijestila izvjestitelje o tome i potvrdila da se Sporazumom utvrđuju visoki standardi ne samo u pogledu sigurnosti, već i u pogledu privatnosti i zaštite podataka.

S obzirom na navedeno, izvjestitelj preporučuje Parlamentu da podrži tekst Nacrta odluke Vijeća.

[bookmark: _Toc221283073][bookmark: _Toc222391195][bookmark: iEnd]PRILOG: PRIJAVA PRIMLJENIH INFORMACIJA
Izvjestitelj izjavljuje, pod svojom isključivom odgovornošću, da u svoje izvješće nije uključio nikakve informacije predstavnika interesnih skupina obuhvaćenih područjem primjene Međuinstitucijskog sporazuma o obveznom registru transparentnosti[footnoteRef:1] ili predstavnika javnih tijela trećih zemalja, uključujući njihove diplomatske misije i veleposlanstva, koje treba navesti u ovome Prilogu u skladu s člankom 8. Priloga I. Poslovniku. [1:  Međuinstitucijski sporazum od 20. svibnja 2021. Europskog parlamenta, Vijeća Europske unije i Europske komisije o obveznom registru transparentnosti (SL L 207, 11.6.2021., str. 1., ELI: http://data.europa.eu/eli/agree_interinstit/2021/611/oj).] 

